|  |  |
| --- | --- |
| Lënda: Art figurativ viti I gjimnaz | |
| Tema: HYRJE NË ARTIN FIGURATIV DHE HISTORIA E ARTIT | Koha e realizimit: |

|  |  |  |  |  |  |
| --- | --- | --- | --- | --- | --- |
| **Përmbajtje (dhe nocione)** | **Standarde për vlersim** | **Data e realizimit** | **Skenari për orë** | **Burimet/Mjetet** | **Përcjellja e përparimit** |
| • **Historia globale e artit nga parahistoria deri tek arti i mesjetës**  - Arti parahistorik (piktura në shpella, petroglife, idhuj neolitikë, artefakt) | • Përshkruan karakteristikat specifike të një periudhe të caktuar artistike  • Krijon dhe paraqet një vepër pamore të frymëzuar nga piktura e shpellave | 05.09.2025 | ***Aktiviteti hyrës*** (10 min)  - Nxënësit shohin një prezantim për artin parahistorik me riprodhime të vizatimeve në shpella, vendet e shenjta dhe idhujt (Altamira, Lasko, Venusi i Willendorf-it, Stonehenge, idhuj të ndryshëm).  - Mësimdhënësi shkurtimisht shpjegon për mënyrën e jetesës në parahistori (gjuetarë–mbledhës, rituale, jetë kolektive).    ***Aktiviteti kryesorë*** (25 min)  - Diskutimi udhëhiqet përmes pyetjeve:  „Cilat motive paraqiten më shpesh?“  „Pse njerëzit i bënin këto vizatime dhe figura?“  „Pse arti zhvillohej kryesisht në shpella?“  „Cilat kafshë dhe simbole i shohim më shpesh?“  „Cili ka qenë funksioni i idhujve dhe vendeve të shenjta?“  Nxënësit japin supozimet e tyre për simbolikën dhe rolin e artit në jetën parahistorike.  - Nxënësit përgatisin letër (pak-papir) dhe materiale natyrore (qymyr, shkumës, tush etj.).  - Mësimdhënësi demonstron një shembull të skicimit të një kafshe me qymyr.  - Secili nxënës krijon vetë një „vizatim shpellor“, të frymëzuar nga motivet e artit parahistorik (kafshë, skenë gjuetie), sipas shembujve nga Altamira, Lasko ose vizatimet shpellore të Afrikës së Veriut. Nxënësit mund të shpikin edhe simbolet e tyre (p.sh. për kafshë, njeri, diell) dhe t’i shtojnë në kompozimin e tyre.  - Çdo nxënës fillimisht bën vizatimin me qymyr dhe më pas shton detaje me pastel/shkumës/tush.  - Gjatë punës, mësimdhënësi lëviz mes tyre dhe parashtron pyetje si: „Pse e zgjodhe pikërisht këtë motiv?“ ose „Çfarë mendon se do të thoshte ai për njerëzit e asaj kohe?“  ***Aktiviteti përfundimtar*** (7 min)  - Nxënësit i ekspozojnë punimet e tyre në murin e klasës si një lloj “murali shpellor”.  - Disa nxënës, sipas dëshirës, e prezantojnë shkurt punimin e tyre para shokëve të klasës.  ***Reflektim*** (3 min)  - Cilat karakteristika të artit parahistorik i vutë re në punimet tuaja?  - A ndryshojnë materialet që përdorët nga ato që zakonisht përdoren sot?  - Mendoni se arti ka pasur një rol të veçantë në jetën e përditshme të njerëzve parahistorikë?  - A ka edhe sot arti një rol ritual ose simbolik, si te njerëzit parahistorikë?  - Çfarë mësuat për veten gjatë vizatimit me mjete të kufizuara dhe materiale natyrore? | - Prezantim (riprodhime nga Altamira, Lasko, Venusi i Willendorf-it, Stonehenge, idhuj, vizatime shpellore nga Afrika e Veriut)  - Letër kafe (pak-papir)   * Qymyr, tush, shkumësa, pastelë | - Zbaton njohuritë e fituara më parë për karakteristikat e artit parahistorik.  - Përdor materiale natyrore dhe teknika vizatimi për të imituar stilin parahistorik.  - Krijon një punim personal të frymëzuar nga pikturat shpellore.  - E ekspozon dhe e prezanton punimin e vet para bashkëmoshatarëve.  - Pjesëmarrja në diskutim dhe nxjerrja e përfundime mbi rëndësinë e artit në parahistori.  - Vetëvlerësim për punimin e krijuar. |